[{"text_idx": "#000002", "text": "San Joan gaua baliatu zuten Arrankudiaga-Zolloko zenbait gurasok aurten abiatutako sinadura bilketa batekin bat egiteko. Egitasmo horrekin exijitzen ari dira Usansoloko Ospitalean egingo dituzten obra handietan pediatria eta arrisku baxuko erditzeen zerbitzuak ere aintzat har ditzaten."}, {"text_idx": "#000003", "text": "Aldarrikapen hori Arrankudiaga-Zollora zabaltzeko San Joan jaian mahaia jarri zuten sinadurak biltzeko eta geroztik Gizarte-Etxean ere sinatzeko aukera dago. Printzipioz, ekimena uda amaiera arte luzatuko dute eta euren asmoaren barruan ere badago udalbatzan mozioa aurkeztea."}]